Tfal, Ħorġa u Sekulari… f'ġieħ San Franġisk. Kulħadd jaf bil-patrijiet ta' San Franġisk, għalhekk m'għandix għalfejn nikteb dwarhom, imma hemm uħud li ma jafux affarijiet oħra assoċjati magħhom u mal-qaddis imsemmi. Hawn fil-parroċċa tal-Madonna tas-Sacro Cuor konna naraw individwi oħra libsin ilbies Franġiskan, imma mhux patrijiet. Minbarra l-abbatini li daż-żmien jilbsu ta' Franġiskani, xtaqt insemmi tfal oħrajn, mhux daqshekk komuni, li qabel it-tieni gwerra dinjija konna narawhom jiġġerrew fit-toroq biċ-ċoqqa Franġiskana. Kien hawn żewġ tipi ta' Ibies għal dawn it-tfal. L-aktar frekwenti li konna naraw kienu jkunu subien ċkejknin libsin ta' Sant'Antnin ta' Padova. Il-libsa tagħhom kienet tkun fuq il-griż jew aktar skur, bħal tal-Franġiskani Konventwali. Dawn it- tfal kienu jlibbsuhom hekk għax il-ġenituri tagħhom ikunu għamlu xi wegħda lil dan il-qaddis għall-fejqan minn xi marda jew għal twelid tajjeb. Kienu jiddeċiedu li jlibbsu lit-tifel ta' Sant' Antnin fit-tlettax ta' kull xahar, jew matul Ġunju kollu, u kien hemm ukoll min ilibbishom is-sena Ir-ritratt u d-disinn, it-tnejn mill-awtur, juru: Terzjarju jimxi qabel il-patrijiet (festa 3-VIl-1983) u l-ajk bil-ħorġa kolla sa ċerta età; kien hemm subien li konna narawhom jilagħbu l-ballun jew jiġġieldu fit-triq, ukoll sa għaxar snin. Kien hemm min ilibbishom labtu magħmul minn biċċa ta' l-istess libsa, biex meta jikbru aktar, minflok jibqgħu jilbsu l-libsa jibqgħu b'dan il-labtu minn taħt. Tfal oħrajn, imma aktar rari, kienu jlibbsuhom ċoqqa kannella biċ-ċinglu abjad bħalma jilbsu it-terzjarji Franġiskani. Dawn kienu jlibbsuhom hekk dawk il- ġenituri li kienu jkunu għamlu wegħda direttament lil San Franġisk, għax ixaqilbu aktar lejn il-patrijiet minuri tal-parroċċa tagħna milli dawk konventwali li f'Tas- Sliema m'għandniex. Lil dawn ukoll kienu jlibbsuhom f'ċerti ġranet u żminijiet skond il-wegħda. Il-ħelwa hi li l-wegħda tagħmilha l-omm u minflok tilbes hi, jilbes Tal-Ħorġa Sa qabel it-tieni gwerra dinjija konna naraw fit-toroq l-ajk jiġbor fit-toroq. L- ' Ordni Franġiskan twaqqaf mijiet ta' snin ilu bħala Ordni mendikanti, jiġifieri jgħixu fil-faqar u jiddependu fuq il-ġbir u l- għotjiet min-nies tal-post. Għalhekk l- ajk li jkun mal-komunità tagħhom. kien joħroġ jiġbor għalihom. L-ajk jilbes bħalhom, imma ma jordnax għas- sagramenti; minflok ajk ngħidulu wkoll lajk, li wara kollox hija l-kelma oriġinali. F'kull żmien u f'kull post kien hemm drawwiet differenti ta' kif kien isir il-ġbir. F'xi postijiet l-ajk kien joħroġ b'karrettun żgħir ta' l-idejn, mhux biss biex jiġbor għall-patrijiet, imma wkoll biex jagħmel qadjiet oħra, fosthom li jmur iġib weraq ,( tal-ħarrub, liedna, rand jew oħrajn biex € jifirxuhom fl-art tal-knisja, speċjalment fil- festi, drawwa li kienet għadha sejra fis- snin għoxrin. Kif niftakru jien, l-ajk kien idur it-toroq bil-lajma, kultant joqgħod isaffar jew jgħanni minn taħt l-ilsien, iħabbat il-bibien jew iċempel il- qanpiena tal-bieb u jistenna li joħroġ xi ħadd jagħtih xi ħaġa. Kien hemm min jagħtih xi sold jew tnejn, imma l- aktar li kienu jagħtuh kienu jkunu ħobżiet, frott u bżonnijiet oħra. Dawn kien jixħethom fil-ħorġa. Daż- żmien din m'għadniex narawha ħlief f'xi kostum Malti. Kienet tkun maħduma għamla ta' nvesta twila xi żewġ metri, magħluqa mit-truf kollha, u miftuħa biss b'qasma ta' xi żewġ piedi fin-nofs. B'hekk meta l-ajk jixħetha fuq spalla waħda, kienet tifforma bħal xkora quddiem u oħra wara dahru. Din il-ħorġa mhux l-ajk biss kien jużaha, imma kienet drawwa ta' ħafna rġiel mill-irħula li jġorruha magħhom kull fejn imorru. Meta s-sema jkun imsaħħab fix-xitwa kien joħroġ bl-umbrella, preferibbilment ta' lewn griż, imma ġie li wkoll fis-sajf kien jiftaħha fix-xemx taqli. Terzjarji Fil-proċessjonijiet tagħna naraw jipparteċipaw il- patrijiet Franġiskani bix-xemgħa f'idhom, imma jimxu qabilhom , wara s-salib tal-kleru, ikun hemm (dari kienu numerużi aktar) irġiel libsin iċ-ċoqqa u ċ-ċinglu, membri tat-Terz' Ordni, jew kif huma magħrufin ukoll ta' l-Ordni Franġiskan Sekulari. Din iċ-ċoqqa ilhom jilbsuha sa mill- 1902 meta saret l-ewwel vestizzjoni, imma ġa kien hemm xi membri fl-1883 ftit wara li ġew il-patrijiet fl-1881; anzi nisa fit-terz'Ordni ġa kien hemm sa mill-1875. Fil- proċessjonijiet in-nisa jilbsu l-labtu ta' San Franġisk, u jimxu wara l-bandalora tagħhom. Upholsterv ċ Interiors l j Re-Upholsterv Accepted